
ARANEARUM SPECIES NO VIE, II 

By Prof. S. Spassky 
Novocherkassk, IT. S. S. E. 


Drassus Shumakovi nova species. 

Femina. Ceplialothorax 3.75-4.5 mm. longus, 2.75-3.25 mm. latus, postice 
late emarginatus, parte ceplialica anteriora versus modice angustata. 

Oculorum series posterior leviter procurva; oculi medii postici lateralibus 
paullo majores, pallidi, deplanati, oblongi, obliqui, inter se radio majore 
remoti; laterales ab eis spatio sescuplo eorum diametro paullum majore dis- 
tantes; oculi antici subsequales, medii inter se diametro, a lateralibus ne 
dimidio radio quidem remoti. Area oculorum mediorum rectangula, paullo 
longior quam latior. Clypeus sub oculis lateralibus eorum diametrum altitu- 
dine aequat. 

Mandibulse ad sulcum unguicularem dentibus armatse antice 3, e quibus 
superrimus caeteris multo minor, postice — 1, graniformi. 

Maxillae transversim impressae, latere exteriore emarginato. 

Labium duplo fere longius quam basi latum, apicem versus angustatum, 
apice rotundato-truncatum. 

Pedes, praesertim coxae, femora et tibiae, subter pilis longis, pallidis tecti. 

Femora omnia supra ad latus anticum aculeis 1. aut 1.1. ornata; praeterea 
femora quatuor anteriora aculeis dorsalibus 1.1., posteriora quatuor aculeis 
dorsalibus 1.1.1. et supra ad latus posticum 1.1. ornata. Tibise I. subter ad 
latus anticum 1.1. et ad latus posticum 1. aut nullo; tibiae II. subter utrim- 
que 1. et in latere antico in dimidio apicali 1; tibiae III. aculeo dorsali 1. 
aut nullo, subter ad latus anticum 1.1.1. et ad latus posticum 1.1., in latere 
antico 1.1.1., et in latere postico 1.1.; tibiae IV. aculeis dorsalibus 1.1., 
utrimque 1.1., supra ad latus anticum et posticum 1. et subter 2.2.2. ornatae. 
Metatarsi quatuor anteriores subter ad basim 2., metatarsi quatuor pos- 
teriores supra ad latus anticum 1.1., subter 2.2.2., in latere antico 1.1.1., 
praeterea metatarsi III. supra ad latus posticum 1.1. aut 1.1.1. et in latere 
postico 1.1., metatarsi IV. supra ad latus posticum 1.1.1. et in latere postico 
1.1.1. ornati. Tarsi omnes et metatarsi I et II. scopulis densis instructs 

Abdomen mamillis exclusis 4-6.5 mm. longum, 2.5-4 mm. latum, pilis 
plumatis dense tectum. 

Epigynes (Fig. 1.) area subrotundata; in arese dimidio postico duse fovese 
sitae, paene transversse, inter se circiter diametro suo majore remotse, sat 
profundse, fere reniformes, marginibus nigris corneis,—margine antico con- 
cavo—circumdatae; fovearum margines interiores in costas duas corneas, 
nigras producti, posteriora versus directas, postice inter se appropinquantas 
et usque ad epigynes marginem posticum pertinentes. Ad foveae utriusque 
latus anticum, internum et posticum et partim in foveae fundo macula longa 
(receptaculum seminis), nigricans, curvata, sigmoidea, antice rotundato- 
dilatata et incurvata, postice rotundata translucet. Areae epigynes pars inter 
maculas supradictas sita leviter impressa. 

Ceplialothorax rufus, antice plus minusve ferrugineus, sulco nigro-fusco, 
margine concolore. Mandibulae, labium et maxillae ferrugineae. 

Sternum infum, margines versus ferrugineum. 

Palpi et pedes rufi, apicem versus ferruginei. 

Abdomen cinereo-albidum. 

Mas. Parum differt a femina. 

Palporum pars femoralis sat longa, depressa, incurvata, apicem versus 
dilatata, supra aculeis 1.2. et supra ad latus anticum 1. ornata; partes patel- 
laris et tibialis desuper visae longitudine subaequales; pars patellaris setis 
dorsalibus 1.1. et supra ad latus anticum 1. ornata; pars tibialis (Fig. 2) 
subter et in apice,—praesertim in latere exteriore—pilis valde longis pallidis 
tecta; tibiae latus exterius in apice processu valde longo, sub recto, tenui, acu- 
tissimo, in dimido apicali corneo et translucenti, foras et anteriora versus 
directo, instructa; praeterea tibia aculeis ornata: supra ad latus anticum 
1.1., supra ad latus posticum 1. et in latere antico 1.1.; tibiae margo apicalis 
subter in angulum, corneum, parum prominentem productus. Laminae tarsalis 
margines pilis longis ornati, praeterea eius margo interior aculeis 1.1.1. 
armatus. Bulbus convexus in dimidio apicali processibus duobus corneis 
fortibus, instructus, quorum processus externus, e parte membranacea ini- 
tium capiens, rectus, ca. 5-ies longior quam latus, lateribus parallelis, anteri¬ 
ora versus directus, apice acuminato et leviter introrsus curvato bulbi mar¬ 
ginem apicalem attingens; ad apicem in latere interiore processus externus 
unco instructus corneo forti, longiore quam processus latitudo, intus et 
leviter anteriora versus directo, deorsum, anteriora versus et foras curvato, 
ultra bulbi marginem apicalem parum prominenti. Bulbi processus intemus 
a parte inferiore visus crassus, fere triangularis, in longitudinem carinatus, 
processu externo partim occultus, anteriora versus directus, processu externo 
langior et ei psene parallelus, ultra bulbi marginem apicalem prominens et 
apice in spinam intus, anteriora versus et sursum curvatam desinens; proces¬ 
sus liuius latus internus a bulbi partibus interioribus sinu prof undo sepa- 
ratus. Inter apices processus externi et interni lamella parva, membranacea, 
pellucida, curvata, sat longe ultra bulbi marginem apicalem prominens, sita. 

Patria. Eossia meridionalis. Exempla pauca hums speciei ad 
Sareptam (Tinguta) 25.11-25.Ill, 1912. B. Shumakov legit. 
Tegenaria lapicidinarum nova species. 

Femina. Cephalotliorax 2.6-4.2 mm. longus, 1.8-3.2 mm. latus, modice,— 

praesertim in medio,—nitidus, pilis simplicibus et longe plumatis tectus, 
parte cephalica supra palporum insertionem leviter constricta. 

Oculorum series posterior paullum procurva ; oculi laterales postici mediis 
paullo majores, laterales a mediis circiter diametro suo, hi inter se paullo 
longius remoti. Area oculorum mediorum postice latior quam antice et aeque 
circiter lata atque longa. Oculi laterales antici mediis insigniter majores, 
elliptici, paullo obliqui, oculi medii antici inter se circiter diametro suo, ab 
lateralibus spatio paullum minore remoti; oculi laterales antici a clypei 
margine circiter sescuplo suo diametro remoti. 

Mandibulae sub clypeo fortiter convexae; sulcus unguicularis antice orna- 
tus dentibus 4; quorum primus reliquis minor, secundus-major, postice denti- 
bus 5-6 subaequalibus. 

Femora omnia supra ad latus anticum aculeis 1.1., (II. rarius 1.1.1.), 
femora I., II. et III. supra aculeis 1.1. et supra ad latus posticum 1.1., 
praeterea femur I. antice aculeo 1., IV. supra 1. et supra ad latus posticum 
1. ornata. Patellae I. et II. supra pilo apicali setiformi 1., a pilis caeteris 
parum distincto, patellae III. et IV. supra aculeo apicali 1 et aculeo 1. tenui, 
setiformi, ad basim sito ornatae. Tibiae quatuor anteriores subter aculeis 
2.2., praeterea tibia II. antice aculeo 1., tibiae quatuor posteriores supra 
aculeis 1.1., subter 2.2.2. et utrimque 1.1. Metatarsi I., II., et III. subter 
aculeis 2.2.1., praeterea I. utrimque in apice 1., II. antice 1.1., postice 1., 
III. utrimque 1.1.2., IV supra 1., supra ad latus posticum 1.1.1., subter 
1.2.2.1. aut 2.1.2.1., antice 1.1.2. et postice 1. 

Abdomen mamillis exclusis 2.9-6.5 mm. longum, 1.7-3.9 mm. latum, maxi- 
mam partem pilis brevissime plumatis tectum. Mamillarum supremarum 
articulus apicalis basali paullo brevior. 

Epigynes (Fig. 3) area sat convexa fovea ornatur, quae lamella repletur 
pallida, subquadrangula, in longitudinem convexa, sescuplo circiter latiore 
quam longiore, antice insigniter constricta, postice usque ad epigastrii mar- 
ginem pertinenti. Foveae margo anticus leviter procurvus, parum expressus; 
margines laterales nigrofusci, maximam partem paralleli, antice incurvati et 
hie in foveolas parvas, nigrofuscas abeuntes ; lamellae pars inter foveolas sita 
plus minusve transverse impressa. 

Cephalothorax fulvus, utrimque 3 vittis radiantibus, cuneatis, nigricanti- 
bus, brevibus, in parte thoracica sitis, marginem lateralem non attingenti- 
bus ornatus, parte cephalica plus minusve rufescenti ; partis thoracicae 
margo lateralis fuligineus, inaequalis, uterque plus minusvre distincte ter 
dilatatus. Pars cephalica secundum totam longitudinem linea fuliginea 
parum expressa notata; ad marginem posticum partis cephalicae utrimque 
macula fuliginea forma irregulari sita; utraque macula anteriora versus 
lineas fuligineas emittit binas, inter se fere parallelas, primo foras, turn 
intus curvatas, partim inter se confluentes et oculos seriei posticae attingen- 
tes; haec pictura cephalica nonnunquam obsoleta. 

Mandibulae fulvae, plus minusve rufescentes. 

Sternum fuligineum, vitta media inaequali, totam longitudinem occupanti, 
et utrimque maculis 3, coxis sex anterioribus oppositis, fulvis ornatum. 

Pictura haec nonnunquam bene expressa, nonnunquam deest fere omnino. 

Palpi et pedes fulvi, apicem versus plus minusve rufescentes; femora et 
tibiae III. et IV. in exemplis nonnullis indistincte annulatae. 

Abdomen pallide—fulvus, supra colore fuligineo ita pictum, ut restent 
maculae pallidiores, plus minusve distinct®, hae: antice vitta longitudinalis, 
abdominis medium attingens, et ad earn utrimque maculae duae forma irregu- 
lari; posterius utrimque maculae 3-4, gradatim minores et inter se per paria 
plus minusve conjuctae. Abdominis latera colore dorsi, maculis, lineis et 
punctis fuligineis, in vittas obliquas, parum manifestas, dispositis, ornata. 
Venter pallide fulvus, fuligineo pictus, vittis duabus fuligineis, ab epigas- 
trio abeuntibus, interruptis, parum expressis, notatum. Mamillae intimae 
fulvae, supremarum articulus basalis fuligineus, apicalis pallide fulvus. 

Mas. Cephalothorax 2.75-3.6 mm. longus, 2-2.7 mm. latus. 

Palporum pars femoralis longa, leviter incurvata; pars patellaris desuper 
visa sescuplo circiter longior quam latior; pars tibialis desuper visa duplo 
circiter longior quam pars patellaris, latere exteriore in apice processibus 
tribus compressis ornata (Fig. 4); processus superior nigrofuscus, latior 
quam longior, lamelliformis, corneus, anteriora versus et foras directus, 
supra convexus' subter concavus, angulo apicali superiore in denticulum 
parvum producto, angulo inferiore rotundato. Processus medius brevis, 
latus, rotundatus fere, pallidus, anteriora versus, foras et deorsum directus, 
parte sua superiore cum processus superioris superficie inferiore confluens, 
angulo apicali inferiore rotundato. Processus infimus latus, brevis, rotun¬ 
datus, pallidus, margine cinctus tenui fusco, in costam humilem in tibiae 
latere inferiore sitam, productus. Pars tarsalis duplo circiter longior quam 
latior, rostro angusto aeque circiter longo atque pars lata. 

Conductor (Fig. 5), ad basim bulbi, in eius latere exteriore initium 
capiens, lamellam format magnam, pellucidam, anteriora versus et intus 
curvatum, partis tarsalis maginem exteriorem magnam partem sequentem, 
concavam, in suam concavitatem embolum recipientem et apice obtuso sub 
rostrum laminae tarsalis parum ingredientem. Ad basim conductoris in bulbi 
latere exteriore processus duo siti, cornei, plus minusve unciformes, inter 
se fissura sat profunda disjuncti. Embolus longus, tenuis, parti bulbi interi- 
ori innatus, anteriora versus directus, primo anteriora versus et foras, turn 
foras et deinde foras et retro curvatus. 

Caeterum mas feminae similis. 

Patria. Rossia meridionalis. Exempla pauea adulta utriusque 
sexus sub lapidibus in vicinis urbis Novocherkassk mense Yulii 
1914. N. Spasskaja legit. 

Figure 1. Drassus shumakovi, epigyne. 

Figure 2. Drassus shumakovi, maris palpus dexter ab imo visus. 

Figure 3. Tegenaria lapicidinarum, epigyne. 

Figure 4. Tegenaria lapicidinarum, palpi dextri maris apex partis tibialis 
a latera exteriore visus. 

Figure 5. Tegenaria lapicidinarum, maris palpus dexter ab imo et paullum 
a latere interiore visus. 

